Ministru kabineta noteikumu projekta „Ministru kabineta noteikumu projekts „Eiropas Savienības struktūrfondu un Kohēzijas fonda 2014.-2020.gada plānošanas perioda vadības un kontroles sistēmas izveidošanas prasības”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20.panta 1.punkts.  Eiropas Parlamenta un Padomes 2013.gada 17.decembra Regulas (EK) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula Nr.1303/2013), 122.panta 1.punkts.  Ministru kabineta 2014.gada 7.janvāra rīkojuma Nr.10 “Grozījumi Ministru kabineta 2013.gada 4.jūnija rīkojumā Nr.230 "Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.−2020.gadā Latvijā” 2.punkts, ar kuru Finanšu ministrijai uzdots izstrādāt un noteiktā kārtībā iesniegt Ministru kabinetā normatīvo aktu projektus par Eiropas Savienības fondu vadību 2014.-2020.gada plānošanas periodam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Eiropas Savienības struktūrfondu un Kohēzijas fonda (turpmāk – Eiropas Savienības fondi) 2014.-2020.gada plānošanas perioda īstenošanu, ir nepieciešams izstrādāt pamatu 2014.-2020.gada plānošanas perioda vadības un kontroles sistēmai, t.i. noteikt konkrētās prasības Eiropas Savienības fondu vadībā iesaistītajām institūcijām vadības funkciju īstenošanā.  Šobrīd Finanšu ministrija izstrādā Eiropas Savienības fondu ieviešanai nepieciešamo MK noteikumu projektus, bet bez ārējiem normatīvajiem aktiem, Eiropas Savienības fondu vadībā iesaistītajām institūcijām ir jāizstrādā procedūras, kas apraksta to darbības konkrētā vadības un kontroles sistēmas procesa nodrošināšanai, piemēram, kārtību, kādā tiek veiktas projektu iesniegumu atlases, veikti maksājumi finansējuma saņēmējiem utt. Gan ārējie normatīvie akti, gan procedūras kalpos par pamatu veiksmīgai izveidotās vadības un kontroles sistēmas akreditācijai. Minēto akreditāciju veiks neatkarīga revīzijas struktūra jeb Revīzijas iestāde, kurai šis pienākums ir deleģēts ar Likumu, un tās pozitīvais atzinums kalpos par pamatu Eiropas Komisijas maksājumu veikšanai dalībvalstij.  MK noteikumu mērķis ir noteikt prasības Eiropas Savienības fondu vadības un kontroles sistēmas izveidošanai, tas ir, noteikt konkrētas procedūras, kas vadošajai iestādei, atbildīgajām iestādēm, sadarbības iestādei, revīzijas iestādei, sertifikācijas iestādei, par horizontālo principu ieviešanu atbildīgajām institūcijām jāizstrādā atbilstoši likumā noteiktajam funkciju sadalījumam, lai nodrošinātu Regulas Nr.1303/2013 125.pantā noteiktās vadošās iestādes, 126.pantā noteiktās sertifikācijas iestādes un 127.pantā noteiktās revīzijas iestādes funkcijas un citos normatīvajos aktos noteiktās funkcijas.  Lai Eiropas Savienības fondu vadībā iesaistītās institūcijas laicīgi plānotu sava darba organizāciju un attiecīgi cilvēkresursus Regulā Nr.1303/2013 izvirzīto prasību izpildei, šo MK noteikumu izstrādāšana un apstiprināšana ir galvenais priekšnosacījums efektīvai vadības un kontroles sistēmas izveidei.  Salīdzinājumā ar 2007.-2013.gada plānošanas periodu, 2014.-2020.gada plānošanas perioda deleģēto funkciju apjoms būtiski nemainās, bet mainās šo funkciju sadalījums starp vadošo iestādi, atbildīgo iestādi un sadarbības iestādi:   1. Salīdzinājumā ar Eiropas Savienības fondu 2007.-2013.gada plānošanas periodu, Likumā ir skaidri nodalīti vadošās iestādes, atbildīgo iestāžu un sadarbības iestāžu pienākumi un tiesības, lai novērstu funkciju dublēšanos, kā arī izslēdzot interpretācijas iespējas starp atbildīgajām iestādēm un sadarbības iestādi attiecībā uz funkciju pārdali un atbildībām. Līdz ar to arī iekšējās procedūras tiek izstrādātas atbilstoši Likumā noteiktajām funkcijām. Galvenās izmaiņas:    1. ņemot vērā, ka Eiropas Savienības fondu 2014.-2020.gada plānošanas periodā uzskaitei un uzraudzībai tiks izmantota Kohēzijas politikas fondu informācijas sistēma 2014.–2020.gadam, kas būs viena kopīgā sistēma visām Eiropas Savienības fondu vadībā iesaistītajām iestādēm (2007.-2013.gada plānošanas periodā bija atsevišķas aģentūru sistēmas, kas migrēja datus uz vadošās iestādes sistēmu), vadošās iestādes pienākums būs nodrošināt šis Eiropas Savienības fondu vadības informācijas sistēmas stratēģisko vadību, nevis pildīt sistēmas pārvaldnieka funkcijas kā 2007.-2013.gada plānošanas periodā. Attiecīgi pārvaldnieka funkcija jeb sistēmas uzturēšanas funkciju pārņems sadarbības iestāde;    2. gandrīz visas ar projektu iesniegumu atlases uzsākšanu saistītās funkcijas pilda sadarbības iestāde, izņemot atbildīgā iestādes saglabājušos pienākumu izstrādāt un Komercdarbības atbalsta kontroles likumā noteiktajā kārtībā iesniegt Finanšu ministrijā sākotnējai izvērtēšanai atbalsta programmu vai individuālo atbalsta projektu, ja darbības programmā paredzētā ieguldījumu prioritāte vai Eiropas Savienības projekts paredzēts komercdarbības atbalstam;    3. Atbildīgās iestādes kompetencē ir funkcijas, kas saistītas ar nozares politikas izstrādi un tās īstenošanas uzraudzību, piemēram nodrošināt specifiskā atbalsta mērķa rezultātu sasniegšanu, tai skaitā iznākuma un rezultāta rādītāju sasniegšanas uzraudzību, savukārt sadarbības iestādes kompetencē ir darbs ar projektu iesniedzējiem un finansējuma saņēmējiem, kā piemēram, nodrošināt Eiropas Savienības fonda projekta īstenošanas uzraudzību un kontroli.    4. vadošajai iestādei kā jauns pienākums būs reizi gadā izstrādāt pārvaldības deklarāciju un iesniegt to Eiropas Komisijā, savukārt revīzijas iestādei ir pienākums sagatavot revīzijas atzinumu, kurā ir iekļauts viedoklis par vadošās iestādes izstrādāto pārvaldības deklarāciju;    5. sertifikācijas iestādei ir jauns pienākums sagatavot un iesniegt Eiropas Komisijai kontu slēguma pārskatu, savukārt revīzijas iestādei ir pienākums veikt revīziju sertifikācijas iestādes sagatavotajam kontu slēguma pārskatam.    6. lai veidotu vienādu praksi apstrīdēto sadarbības iestādes lēmumu par projektu iesniegumu noraidīšanu izskatīšanā, 2014.-2020.gada plānošanas periodā sadarbības iestādes lēmumus par projektu iesniegumu noraidīšanu turpmāk varēs apstrīdēt vadošajā iestādē, nevis atbildīgajā iestādē, līdzīga kārtības attiecas arī uz sadarbības iestādes un finansējuma saņēmēja, kurš ir publiska persona, strīdiem par vienošanās izpildi.    7. vadošai iestādei viens no pienākumiem - saskaņā ar Eiropas Parlamenta un Padomes 2013.gada 17.decembra regulas (ES) Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ regulu (EK) Nr. 1080/2006 7.panta 4. un 5.punktu slēgt deleģēšanas līgumu ar republikas pilsētas pašvaldību par integrētu teritoriālo investīciju īstenošanu. Vadošā iestāde līguma projektu izstrādā sadarbībā ar atbildīgo iestādi, kura nodrošina attiecīgā specifiskā atbalsta mērķa īstenošanu. Uzdevumus, kuri netiek deleģēti attiecīgajām pašvaldībām, pilda šajā likumā noteiktajā kārtībā; 2. Atšķirībā no Eiropas Savienības fondu 2007.-2013.gada plānošanas perioda, MK noteikumos ir ietverta prasība pēc Eiropas Savienības vadībā iesaistīto institūciju kārtību esamības par risku pārvaldības un cilvēkresursu politikas īstenošanu. Šī prasība izriet no Regulas Nr.1303/2013 XIII pielikuma un vadības un kontroles sistēmas akreditācijas nosacījumiem.   Cilvēkresursu politika var tikt noteikta dokumentu kopumā, kas iestādē regulē cilvēkresursu jautājumus. Vispārējās regulas preambulas 65.punktā noteikts, ka “Dalībvalstīm būtu jāveic atbilstīgi pasākumi pārvaldības un kontroles sistēmu pareizas izveides un darbības nodrošināšanai, lai garantētu ESI fondu likumīgu un pareizu izmantošanu. Tādēļ būtu jānosaka dalībvalstu pienākumi attiecībā uz programmu pārvaldes un kontroles sistēmām, kā arī saistībā ar nelikumību un Savienības tiesību aktu pārkāpumu nepieļaušanu, atklāšanu un to seku novēršanu.” Eiropas Komisijas prasības attiecībā uz vadības un kontroles sistēmu paredz iestādē cilvēkresursu politikas regulējumu, tādējādi tas tiek noteikts šajos noteikumos līdz ar citām prasībām sistēmas izveidei. Ja iestādei šāds regulējums jau pastāv, prasības attiecībā pret konkrēto nosacījumu ir izpildītas un papildus procedūra nav nepieciešama. Eiropas Komisijas vadlīniju par akreditāciju projekts paredz, ka iestādē jābūt regulējumam, lai būtu pārliecība, ka iestādei ir nepieciešamie cilvēkresursi ar nepieciešamajām zināšanām, atbilstoši amatu apraksti, atlases procedūra, aizvietošanas un vakanto amatu aizpildīšanas kārtība, skaidra rīcība darbinieku ilgstošas prombūtnes gadījumā, darbam nepieciešamie resursi, apmācības un novērtēšanas process.  Risku vadība ir viens no iekšējās kontroles sistēmas pamatelementiem. Iekšējās kontroles sistēmas pamatprasības un tās izveidošanas, uzraudzības un uzlabošanas kārtību tiešās pārvaldes iestādēs nosaka Ministru kabineta 2012.gada 8.maija noteikumi Nr.326 “Noteikumi par iekšējās kontroles sistēmu tiešās pārvaldes iestādēs”. Risku pārvaldības kārtībai jāaptver to risku vadību, kas var negatīvi ietekmēt Eiropas Savienības fondu vadībā iesaistīto atbildīgo iestāžu spēju īstenot Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 11.panta trešajā daļā noteiktos pienākumus un apdraudēt iestādes kompetencē esošo Eiropas Savienības fondu līdzfinansēto darbības programmas „Izaugsme un nodarbinātība” specifisko atbalsta mērķu īstenošanu, kā arī papildus ievērojot ES fondu prasības attiecībā uz risku vadību un risku stratēģijā noteikto. Labā prakse (Coso; Ernst&Young rekomendācijas, ISO 31000:2009; Iekšējā audita profesionālās prakses starptautiskie standarti u.c.) risku vadībā nosaka, ka iestādē ir izstrādāta un apstiprināta risku vadība politika/metodika, kur noteikts: risku vadības mērķis un uzdevumi; definīcijas un terminoloģija; ikviena risku pārvaldības sistēmas dalībnieka kompetences, pienākumu un atbildības sadalījums; risku apetīte; risku novērtēšanas kritēriji; risku vadības pasākumi; ziņošanas un atskaitīšanās mehānisms. Attiecībā uz horizontālajiem principiem 2014.-2020.gada plānošanas periodā nav paredzētas lielas izmaiņas. Par horizontālo principu koordināciju atbildīgās institūcijas nosaka Ministru kabinets saskaņā ar Likuma 8.pantu. Ministru kabinets to noteiks Ministru kabineta noteikumos „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina šo fondu ieviešanu 2014.-2020.gada plānošanas periodā”, kas tiks izdoti saskaņā ar Likuma 8.panta, 20.panta 2.punktu, 26.panta sesto daļu. Par horizontālo principu koordināciju (ieviešanu un uzraudzību) būs atbildīgas šādas institūcijas: Labklājības ministrija – par horizontālo principu „Vienlīdzīgas iespējas” saskaņā ar Regulas Nr.1303/2013 7.pantu un Vides aizsardzības un reģionālās attīstības ministrija – par horizontālo principu „Ilgtspējīga attīstība” saskaņā ar Regulas Nr.1303/2013 8.pantu.  Tā kā Regulas Nr.1303/2013, atšķirībā no Eiropas Savienības fondu 2007.-2013.gada plānošanas perioda, vairs neparedz maksājumu iestādi, turpmāk sadarbības iestādes sagatavotos maksājuma rīkojumus par maksājumu veikšanu finansējuma saņēmējiem Valsts kase izpildīs atbilstoši Ministru kabineta 2012.gada 5.jūnija noteikumos Nr.387 „[Kārtība, kādā Valsts kase nodrošina maksājumu pakalpojumu sniegšanu](http://likumi.lv/doc.php?id=249568)” noteikto kārtību.  Tāpat MK noteikumos ir atrunāta kārtība, kādā tiks veiktas izmaiņas vadības un kontroles sistēmā, nosakot nepieciešamību Eiropas Savienības fondu vadībā iesaistītajām institūcijām informēt vadošo iestādi par būtiskajām plānotajām izmaiņām un saņemt vadošās iestādes saskaņojumu pirms izmaiņu veikšanas. Attiecīgi par visām pārējām izmaiņām vadības un kontroles sistēmā, kas nepakrīt zem 14.1. vai 14.2.apakšpunkta, vadošā iestāde tiek informēta, aktualizējot reizi gadā vadības un kontroles sistēmas aprakstu, pieprasot no iestādēm ar oficiālu vēstuli iesniegt izmaiņas, līdzīgi kā tas notika 2007.-2013.gada plānošanas periodā.  Tāpat MK noteikumi atrunā vadošās iestādes deleģēto funkciju pārbaužu veikšanas atbildīgajās iestādēs un sadarbības iestādē galveno mērķi un veikšanas principu, kas ir viens no galvenajiem uzraudzības mehānismiem, kuras laikā tiek pārbaudīts vai konkrētās deleģētās funkcijas tiek pildītas saskaņā ar izstrādātajām iestāžu iekšējām procedūrām un atbilstoši Regulas Nr.1303/2013 prasībām.  Par katru deleģējumu nav izdodami atsevišķi iekšējie noteikumi, bet iestādei ir jānodrošina minēto jautājumu regulēšana institūcijas ietvaros, tas ir, iestādes var apvienot vairākas šo noteikumu noteiktās kārtības vienā, ņemot vērā to iekšējās kontroles sistēmas organizāciju. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra, Valsts kase, Iepirkumu uzraudzības birojs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums kalpos par pamatu efektīvajai Eiropas Savienības fondu vadībā iesaistīto institūciju darba organizācijai tiesiskā regulējumā izvirzīto prasību izpildei, lai nodrošinātu pareizas finanšu pārvaldības principa ievērošanu. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | | Saistības pret Eiropas Savienību | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006  Regulā nav noteikts termiņš, kādā jāpieņem nacionālie normatīvie akti ES fondu ieviešanai. | | | |
| 2. | | Citas starptautiskās saistības | | Nav | | | |
| 3. | | Cita informācija | | Nav | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 | | | | |
| A | | | B | | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 72. pants | | | Viss MK noteikumu projekts “Eiropas Savienības struktūrfondu un Kohēzijas fonda 2014.-2020.gada plānošanas perioda vadības un kontroles sistēmas izveidošanas prasības” | | | Ieviests pilnībā. Atbildīgā institūcija – FM sadarbībā ar TM, EM, IZM, KM, LM, SM, VM, VARAM, ZM, Valsts kanceleju, Valsts kasi, CFLA | MK noteikumu projekts neparedz stingrākas prasības |
| Regulas 125.pants | | | III. sadaļa, IV. sadaļa, V. Sadaļa, VI. sadaļa | | | Ieviests pilnībā. Atbildīgā institūcija – FM, TM, EM, IZM, KM, LM, SM, VM, VARAM, ZM, Valsts kanceleja, CFLA | MK noteikumu projekts neparedz stingrākas prasības |
| Regulas 126.pants | | | VII. sadaļa | | | Ieviests pilnībā. Atbildīgā institūcija – Valsts kase | MK noteikumu projekts neparedz stingrākas prasības |
| Regulas 127.pants | | | II sadaļa | | | Ieviests pilnībā. Atbildīgā institūcija – FM. | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | | Projekts šo jomu neskar. | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | | |
| Cita informācija | | | Nav | | | | |
| **VI. Sabiedrības līdzdalība un komunikācijas aktivitātes** | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | Ņemot vērā, ka MK noteikumu izstrāde skar ES fondu vadībā iesaistīto institūciju pienākumus izstrādāt iekšējās procedūras aktus ES fondu ieviešanas uzsākšanai, tad sabiedrības līdzdalība projekta izstrādē nav plānota. Sabiedrība var izteikt savus priekšlikumus MK noteikumu projekta izsludināšanas laikā VSS. | | | |
| 2. | Sabiedrības līdzdalība projekta izstrādē | | | MK noteikumu projekts šo jomu neskar. | | | |
| 3. | Sabiedrības līdzdalības rezultāti | | | MK noteikumu projekts šo jomu neskar. | | | |
| 4. | Cita informācija | | | Nav. | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumiem valsts pārvaldes institucionālā struktūra netiks mainīta, netiks izveidotas jaunas institūcijas vai likvidētas esošās. |
| 3. | Cita informācija | Nav. |

Anotācijas III, IV – MK noteikumu projekts šo jomu neskar.

Finanšu ministrs A.Vilks

26.09.2014 17:00

2365

J.Gelaha,

Finanšu ministrijas

Eiropas Savienības fondu vadības sistēmas departamenta

Ieviešanas sistēmas nodaļas

vecākā eksperte

67095692, [jekaterina.gelaha@fm.gov.lv](mailto:jekaterina.gelaha@fm.gov.lv)